CELEX: 32022D0668
Language: lv
Date: 2022-04-21 00:00:00
Title: Padomes Lēmums (KĀDP) 2022/668 (2022. gada 21. aprīlis), ar ko groza Lēmumu (KĀDP) 2021/2032 par palīdzības pasākumu saskaņā ar Eiropas Miera mehānismu nolūkā atbalstīt militārās vienības, ko apmāca ES apmācības misija Mozambikā

22.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 121/44
               
            
         PADOMES LĒMUMS (KĀDP) 2022/668
         (2022. gada 21. aprīlis),
         ar ko groza Lēmumu (KĀDP) 2021/2032 par palīdzības pasākumu saskaņā ar Eiropas Miera mehānismu nolūkā atbalstīt militārās vienības, ko apmāca ES apmācības misija Mozambikā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 41. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2021. gada 19. novembrī pieņēma Lēmumu (KĀDP) 2021/2032 (1), ar ko noteica palīdzības pasākumu ar finanšu atsauces summu 40 000 000 EUR apmērā (“finanšu atsauces summa”), kas paredzēta, lai segtu aprīkojuma, kurš nav nāvējoša spēka pielietošanai paredzēts aprīkojums, un krājumu nodrošināšanu Mozambikas bruņoto spēku vienībām, kurām paredzēts saņemt apmācību no ES apmācības misijas Mozambikā (EUTM Mozambique).
                  
               
                     (2)
                  
                  
                     Finanšu atsauces summa ir pietiekama, lai nodrošinātu Lēmuma (KĀDP) 2021/2032 1. panta 3. punktā minēto aprīkojumu, kurš nav nāvējoša spēka pielietošanai paredzēts aprīkojums, un krājumus piecām no 11 Mozambikas bruņoto spēku vienībām, kurām laikposmā no 2021. līdz 2023. gadam paredzēts saņemt apmācību no EUTM Mozambique. Lai apmierinātu pārējo sešu vienību vajadzības, finanšu atsauces summa būtu jāpalielina par 45 000 000 EUR.
                  
               
                     (3)
                  
                  
                     Tādēļ būtu attiecīgi jāgroza Lēmums (KĀDP) 2021/2032,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2021/2032 groza šādi:
            
                        1)
                     
                     
                        lēmuma 1. panta 4. punktu aizstāj ar šādu:
                        
                           “4.   Palīdzības pasākuma ilgums ir 36 mēneši no dienas, kad saskaņā ar Lēmuma (KĀDP) 2021/509 32. panta 2. punkta a) apakšpunktu noslēgts līgums starp palīdzības pasākumu administratoru, kas darbojas kā kredītrīkotājs, un 4. panta 2. punktā minēto vienību.”;
                        
                     
                  
                        2)
                     
                     
                        lēmuma 2. panta 1. punktu aizstāj ar šādu:
                        
                           “1.   Finanšu atsauces summa, kas paredzēta ar palīdzības pasākumu saistīto izdevumu segšanai, ir 85 000 000 EUR.”.
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 21. aprīlī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums (KĀDP) 2021/2032 (2021. gada 19. novembris) par palīdzības pasākumu saskaņā ar Eiropas Miera mehānismu nolūkā atbalstīt militārās vienības, ko apmāca ES apmācības misija Mozambikā (OV L 415, 22.11.2021., 25. lpp.).